Agenda | QUARKpoesia\n2018 - QUARKpoesia Films!\nSobre la Festa de la Poesia de Sitges i el territori\n2016 - QUARKpoesia Films!\nUn viatge fluvial des de la prosa i fins a la poesia per la Ribera d'Ebre\nEncara 2014 - AfriCat\nInstitut français-Barcelone, (C/Moià, 8)\nCliqueu la imatge per veure el programa complet\nEncara 2014. Casa Orlandai\nPOPES! POetes i PallassES!\n19 de Maig de 2014 a les 19 h\nC/Jaume Piquet, 23 080017 Barcelona\nPoetes: Sílvia Bel, Mireia Calafell, Cèlia Sànchez-Mústich\nPallasses: Diana Gadish, Fanny Giraud, Alba Sarraute\nPiano: Jorge Sarraute\nPresenta: Anna Aguilar-Amat\nCom diu Àlex Navarro, "el pallasso existeix ja dins d'un mateix.Per a ser pallasso has d'observar-te, de veure com et mous, com reacciones, quins tics tens i llavors portar-los al límit, a la bogeria. En certa forma el clown es basa en el teu propi ridícul. Pots tenir tants tipus de clowns com personalitats en el teu interior, però el predominant serà el més semblant a tu mateix. Els clowns són sempre els creadors de les seves pròpies obres". I tot això es pot dir també dels poetes. En trobar-se poetes i pallasses s’estableix un diàleg on la paraula i l’acció serveixen a la veritat del fracàs, de la inadaptació a la vida, és a dir, d’ allò que fa que poguem estimar.\nSílvia Bel. Escric al bloc de LaBel (www.silvialabel.com), als racons dels llibres que llegeixo, a les llibretes que em regalen i als trocets de papers que guardo a dins de les butxaques. Gràcies a arreplegar i recompondre tots aquests esbossos, he publicat el llibre de poemes il·lustrats L’esbós (2010, editorial 7dquatre) i he aconseguit rebel·lar‐me a Fila índia enfora (2012, Curbet edicions). Actualment, treballa conjuntament amb la cantautora Sílvia Comes en el nou espectacle ESPERIT DE VINYOLI, un homenatge al poeta Joan Vinyoli i el món del vi i les begudes espirituoses.\nMireia Calafell (Barcelona, 1980) ha publicat Poètiques del cos (Galerada, 2006),Costures (Viena Edicions, 2010) i Tantes mudes (Perifèric Edicions, en premsa) obres per les quals ha rebut els premis de poesia Amadeu Oller (2006), el VIII Memorial Anna Dodas (2008), el Josep M. López Picó de Poesia (2009) i el Benvingut Oliver (2013). Alguns dels seus poemes formen part d’antologies publicades a l’Argentina, Brasil, Holanda, Regne Unit, Emirats Àrabs i Espanya. http://mireiacalafell.com/\nCèlia Sànchez-Mústich. La seva obra és essencialment poètica però també ha conreat la narrativa breu i la novel·la. El seu darrer llibre de poemes és On no sabem (2010), d’imminent publicació a França amb el títol Cet espace entre nous.. A finals de maig presentarà el seu vuitè poemari A l’hotel, a deshora. Part de la seva obra ha estat antologada i traduïda al francès, castellà, italià, gallec i èuscar. Ha participat en nombrosos recitals i des del 2007 co-dirigeix la Festa de la Poesia a Sitges.\nDiana Gadish, ballarina i pallassa. Va cursar estudis superiors de coreografia a SNDO (School for New Dance Development)-Amsterdam-. Com a intèrpret ha treballat en projectes de dansa, teatre, clown i performance art en diversos països europeus. Al 2008 va entrar en contacte amb el món del clown. Des de llavors actua amb els seus propis espectacles i en col·laboració amb altres artistes.\nFanny Giraud (França) Actriu / Pallassa, Formadora i directora escènica. Llicenciada en Art dramàtic per la facultat de Censier (París), Fanny desenvolupa la tècnica del pallasso des de l'any 2003. Ho fa a partir de la metodologia de l'escola Lume del Brasil i més específicament amb el mètode de treball ideat per Michel Dallaire i seu equip de l'Hangar des Mines (França). Actualment se la pot veure actuant en el duo Les Polis i treballa com a formadora a l'escola Scène Envieu a França, Bèlgica, Suïssa i Espanya.\nAlba Sarraute, nascuda a Argentona (Barcelona), ha estat qualificada com la "gran pallassa dels nostres dies". Pallassa-performer-cantant d'un carisma arrasador, se la vincula amb les grans figures de l'humor culte i crític de la història del circ i del cinema. Estudia música, cant, acrobàcia i teatre i continua la seva formació en circ a Barcelona i París. Als disset anys realitza la seva primera creació individual, Seriosamente Tragicomèdia, obra que l'ha acompanyat i ha anat evolucionant i variant al llarg de la seva carrera. Guanya el Primer Premi del Festival de Pallasses d'Andorra i el Primer Premi San Miguel de la Fira de Tàrrega el 2009. Amb les seves creacions ha girat al llarg de tot el món.\nTOCS DE TICS - 18 de març 2013, 21 h\nc. Verdaguer i Callís 12\n18 de març de 2013, 21 h\nAcció a càrrec d'Anna Aguilar-Amat, Catalina Girona, Mariona Sagarra, Amèlia Boluda, Marta Darder. Cinc artistes que desenvolupen la seva obra en disciplines diverses: poesia, tics, veu, dansa, vídeopoesiaadhesiva, respectivament.\nTocs de tics amb cors és una actuació interdisciplinar on els poemes són un punt d’arribada d’altres mitjans d’expressió. Els poemes d'Anna Aguilar-Amat són tocs, toquen, i són tics, manies expressives, que es fonen amb la intervenció de les altres artistes creant una forma orgànica de poema viu audible visible i invisible de corrents subterrànies; un conjunt indisciplinar canviant i en moviment continu. La individualitat prima i suma; les diferències enriqueixen el resultat conjunt. Es crea una nova realitat possible -malgrat semblar utòpica- que flueix de l'obra única a aquella conjunta i nova, sempre diferent i explosiva per la unió de variants corrent en la mateixa energia concèntrica: la del cor. Del jo a l'altra, d'allò concret a allò col·lectiu. Un diàleg viu que endurà l'espectador en el riu de la mimesi respectuosa. La lletra, la paraula d'Anna Aguilar-Amat, els sons de la Catalina Girona, les veus de la Mariona Sagarra, les torsions de l'Amèlia Boluda, els talls de cinta adhesiva en projecció de na Marta Darder, volaran amb l’espectador.\nLa poesia en acció. L'acció de la poesia. Affidamento i amistat. Un mirall i un glop d'aire fresc i càlid alhora.\nAnna Aguilar-Amat Castillo (Barcelona, 1962) és professora al Departament de Traducció de la UAB. Feta pública la seva activitat literària en Català, rep els guardons Carles Riba 2000 per Trànsit entre dos vols (Ed. Proa, 2001), l’Englantina d’Or dels Jocs Florals de Barcelona 2000 per Petrolier (Edicions de la Guerra, Valencia 2003), el premi Màrius Torres de Lleida 2001 per Música i escorbut, Edicions 62, 2001.\nFunda i presideix l’associació QUARKpoesia (Aula de Poesia de la UAB, http://www.fti.uab.es/quarkpoesia), així com la col·lecció de poesia Refraccions (Servei de Publicacions de la UAB) on publica Jocs de l’Oca el 2006. També dins d’aquesta col·lecció edita els reculls Europa és una dona -9 poetes d’Europa, i Quàntiques! 10 poetes joves en diferencial femení. A quatre mans amb Francesc Parcerisas publica El placer de la lectura (ed. Síntesis, 2006). Ha estat traduïda a més de 10 llengües. El seu cinquè llibre de poemes, Càrrega de color, Ed. Meteora 2011, rep molta atenció de la crítica.\nHa participat en diversos festivals internacionals i a tres seminaris de Traducció poètica dins el programa europeu Literature across Frontiers.\nMés informació a: www.annaaguilaramat.net\nCo fundadora, ballarina i coreògrafa del Ballet Contemporani de Barcelona. Directora Artística d'aquesta companyia de dansa del 1987 al 2002.\nHa fet més de 50 coreografies, algunes pel BC.B i altres per encàrrec. Ha ballat al Halleschess in Uffer de Berlín, a la Merce Cunningham Foundation de Nova Yorck, a la Bienal de Sau Paulo, al Festival de les Arts de Costa Rica, al Teatre Grec i al Mercat de les Flors de Barcelona, entre altres espais.\nAlgunes de les seves coreografies com “Blau i blanc”, “Perfectament pedra”, “Quomix”, “Frida”, “Fetitxe”, etc., han comptat amb la música original de Carles Santos, Xavier Maristany i Joan Saura, entre altres. Ha treballat amb escenògrafs, poetes i pintors, entre els que destaquen José Menchero.\nHa fet la coreografia de l'espectacle “Guia d’Orquestra per a joves de B. Britten”, per encàrrec del Serveis Educatius de l’Auditori de Barcelona, amb l’Orquestra Simfònica de Barcelona i Nacional de Catalunya, presentat consecutivament les temporades del 2003 al 2011.\nHa impartit classes als Conservatoris Superior i Professional de Dansa de l’Institut del Teatre de Barcelona, i ha estat coordinadora de dansa i membre de l’Equip Directiu de l’IEA Oriol Martorell des de la seva creació l’any 1997 fins 2008, i on actualment és professora especialista de dansa creativa i contemporània.\nMARIONA SAGARRA, cantant - compositora\nLa veu, el piano, la creació i la poesia són la base del meu treball. He estudiat Història de l’Art i la carrera de música per Barcelona i el Sweelinck Conservatorium d'Amsterdam amb l’especialitat de Cant. M’interessa sobretot l’experimentació i recerca de les noves possibilitats expressives de la veu ja sigui amb elements electro-acústics, multi-efectes o simplement pol·lifonies vocals i cançó.\nM’agrada interactuar amb altres formes expressives de l’art com la dansa, la pintura, el teatre... això m’ha portat a col·laborar amb molts artistes i creadors. He actuat a teatres nacionals i estrangers com ara el Carnegie Hall de Nova York amb Meredith Monk.\nTinc tres discs publicats; el darrer LENT, LENT... CORRENT! parla de les emocions en la veu.\nCatalina Girona (La Franja Sideral, 1967)\nTraductora professional especialitzada en tocs de tics. Amenitza tocticairicament diverses actuacions extracurriculars, enfranjades, ultrasòniques i paratransportades mentre es desdobla cap a Ucraïna tot des de Catalunya estant. Ve del món dels ratpenats, i s’orienta pels camins de la vida emetent mini-sons sònics mentre ulula misteriosament, no com a capsigrany sinó com a mussol desemmidonat. No com a puput, sinó com a corriol cama-negra o com a cames-llargues (de curta cama), tortoreta de tortell.\nMarta Darder – Barcelona 1963\nDra. en Filologia Clàssica. Llicenciada en Belles Arts. Artista indisciplinar. L'obra surgeix segons les necessitats intrínseques a cada projecte: curaduries, pintura, escultura, instal·lacions i intervencions, acció, poesia visual, vídeopoesia, accions col·lectives, llibres. La gestió, l’activisme i l’agitació cultural són una manifestació més dels eixos conceptuals del treball. L’apassiona la semàntica i l’obsessiona la llibertat d'acció. La ruta, els espais entre, el trànsit són l'objectiu.\nAlguns eixos de treball són lluitar per la llibertat personal i col·lectiva, obrir vies altres de relació, propiciar espais possibles d'intercanvi respectuós, hibriar arts visuals i textuals.\nLa ciència vista pels poetes\nReality is what you can get away with. / La realitat és allò que es surt amb la seva.\nRobert Anton Wislon\nCanvis en el calendari: Xavier Xarles-Matemàtiques (11 d'octubre) i Àngel Terron -Química (22 de novembre)\nBIBLIOTECA MARC DE VILALBA, Cardedeu, Carrer del Doctor Klein, 101, 08440 Cardedeu\nAntoni Clapés (Informàtica) 15 de Març\nAntoni Clapés (Sabadell, juliol 1948). Sabadell, 1948) és poeta, traductor i editor de poesia.Ha publicat una vintena de llibres, entre els quals La lentitud, la durada - Autoantologia 1982-2007. (2010), La llum i el no-res (2009) (Premi Cavall Verd 2010 i Premi Cadaqués 2010), Miro de veure-hi, amb dibuixos de Benet Rossell (2007) i Alta Provença (2007). Des de 1970 treballa en la indústria informàtica. http://www.antoniclapes.com/?page_id=4\nMàrius Serra (Lingüística i Ètica) 19 d'Abril – BIBLIOTECA MARC DE VILALBA\nMàrius Serra. Vaig néixer a Barcelona l'any 1963. Des de 1986 que no paro. En poc temps vaig començar a publicar traduccions, narracions, novel·les, articles de ludolingüística, mots encreuats i columnes d'opinió. Més o menys per aquest ordre. Després han vingut les col·laboracions en ràdio, televisió, conferències i mitjans digitals. Sempre m'he pres la vida amb filologia. En aquests últims anys m'han començat a traduir a llengües diverses. Col·laboro, sempre que puc, amb la Fundació Nexe, que treballa amb nens pluridiscapacitats, a través del "Mou-te pels Quiets" (www.moutepelsquiets.cat). A casa tenim sempre present el Llullu, amb qui vam viure els millors anys de la nostra vida. http://www.mariusserra.net\nFidela Frutos (Arquitectura) 3 de Maig\nFidela Frutos (Frankfurt 1965), arquitecta en exercici lliberal des de 1995. Experiència professional en l’àmbit de l’edificació pública i privada amb paràmetres d’estalvi energètic a partir dels sistemes arquitectònics passius, l’estalvi d’aigua potable, l’ús de materials amb menys impacte ambiental i la construcció en sec i la deconstrucció com a estratègies en la reducció de residus/ Obra escrita i construïda publicada en diverses revistes i llibres d’àmbit arquitectònic i reportatges de TV / És regidora des de l'any 2003 a l'Ajuntament de LLinars del Vallès/ És vicepresidenta de l’Agrupació d’Arquitectes Arquitectura i Sostenibilitat, AUS, del Col.legi Oficial d’Arquitectes de Catalunya/ Des de 2010 és professora col.laboradora en el postgrau Arquitectura Mediambiental i Urbanisme Sostenible, organitzat per La Salle, Universitat Ramon Llull.\nJaume Terradas (Ecologia) 14 de Juny\nDoctor en ciències (biològiques) per la UB, professor emèrit d'Ecologia de la UAB, primer director i ara investigador del CREAF, autor de diversos llibres i nombrosos articles de temes ecològics i ambientals, he rebut diversos premis per activitats de recerca i divulgació (Medalla Narcís Monturiol, Premi Medi Ambient Generalitat, Medi Ambient IEC-Caixa Sabadell, Atlas UGT, Crítica Serra d'Or, Amics de la UAB), i dos premis de poesia (M.Martí i Pol 1996 i Englantina d'Or Jocs Florals Barcelona 1998). He publicat dues novel·les per a infants i joves.\nJosep Maria Gili (Oceanografia) 12 de Juliol\nProfessor d'Investigació del Consell Superior d'Investigacions Científiques. Treballa en l'actualitat en l'Institut de Ciències del Mar de Barcelona on ha creat el Grup d'Ecologia del Bentos Marí. Des de fa 25 anys ha treballat en diferents camps de l'ecologia marina. Prof. d'Ecologia de la Universitat de Barcelona, en l'actualitat desenvolupa projectes de recerca en el Mediterrani, Antàrtida, Pacífic sud i Atlàntic nord. Paral.lement a la tasca científica desenvolupa projectes de divulgació científica i de formació per a la ciutadania. Ha rebut el premi Medi Ambient 2010 de l’Institut d’Estudis Catalans.\nDavid Jou (Física) 13 de Setembre\nDavid Jou (Sitges, 1953), és catedràtic de física a la Universitat Autònoma de Barcelona. A més de l'obra de recerca especialitzada en física, ha publicat vuit assaigs, entre els quals El laberint del temps (2006), La simfonia de la matèria (2006), Déu, cosmos, caos (2008) i La poesia de l'infinit (2012), i i vint llibres de poesia, aplegats en edició conjunta als volums L'èxtasi i el càlcul (2002) i L'hhuracà sobre els mapes (2004).\nÀngel Terrón (Química) 22 de Novembre\nÀngel Terrón Homar ( Palma 1953) és catedràtic de Química Inorgànica a la UIB. Ha publicat fins ara 7 llibres de poesia on la temàtica cinetífica és essencial. El seu primer llibre porta per títol Inicació a la Química i fou publicat l'any 1977.\nXavier Xarles (Matemàtiques) 11 d'octubre\nXavier Xarles (Sants, 1965), Doctor en Ciències (Matemàtiques) per la UAB, professor a la mateixa UAB, investigador en Geometria Aritmètica, amb nombres publicacions en aquesta àrea. Des de fa uns anys participa activament en el portal relatsencatala.cat, sobretot en poesia (com a Bruixot), i també ha fet alguns recitals en directe. Ha publicat alguns llibres en col·laboració, tant de poesia com de contes ultrabreus (ara introbables).\nJordi Casabona (Medicina) 13 de Desembre\nJordi Casabona i Barbarà (Barcelona 1957) va cursar els seus estudis de Medicina a l'Hospital de la Santa Creu i de Sant Pau (Universitat Autònoma de Barcelona, UAB) i la seva formació en salut pública al Golf de Mèxic a la Universitat de Texas de Houston (EUA). Des de 1987 ha dedicat la seva carrera professional a l'àmbit de la SIDA. Actualment dirigeix un centre d'estudis epidemiològics de l'administració catalana, dóna classes a la UAB. Participa en projectes de cooperació a Guatemala, a través de la Fundació Sida i Societat. Ha publicat múltiples articles científics en la seva especialitat, així com articles d'opinió en revistes i diaris com El Temps, Avui, La Vanguàrdia i El Periódico. El 1997 va publicar un poemari en català, En la mesura del angles (Columna Ed, Barcelona) i el 2004 ha publicat narracions curtes a la revista literària Bossanova (Mallorca).\nEn castellà ha publicat "Del Alba a su pesar". Ed. Calima, 2004\nwww.ceescat.org, www.sidaisocietat.org, www.pubmed.com, www.lamassaccv.org\nLa Ciència vista pels poetes: ideari\n¿Ens ha dut la ciència a un reduccionisme del demostrable? ¿Com pot la poesia aportar pensament divergent que ajudi a evolucionar la ciència?\nEn front el pensament convergent basat en ‘multiple choice tests’, on cal triar la resposta correcta, el pensament divergent contempla l’objecte des de tots els punts de vista possibles. La poesia pot plantejar teories i reptes que la ciència encara no pot assolir. Així com Jules Verne va imaginar un viatge a la lluna que segles més tard va esdevenir real, el pensament lliure de les exigències de la demostració pot veure similituds entre el sistema còsmic i el molecular, pot relacionar la bellesa amb la matemàtica, pot concebre ciutats interestatals, pot dissenyar xarxes socials o culturals al servei d’objectius concrets, pot somniar un ésser humà amb una ètica natural basada en l’harmonia, pot concebre microequilibris basats en micromoviments, desvetllar altres sistemes de classificació dels éssers vius o interpretar el fons del mar com si fos un bosc...\nEn aquestes xerrades científicopoètiques de cafè no importa el com, sinó el què podem imaginar des del punt de vista del que ja coneixem. Per això convidem a científics reconeguts que també són bons comunicadors i que han estat vinculats d’alguna manera a la poesia, entenent la poesia no només com la construcció de versos i de ritmes, sinó com una manera oberta i lateral de concebre el món, les seves connexions, i la relació metafòrica de tot allò que pot configurar el pensament en la nostra era.\nINFORMACIÓ 1 1


Els centres educatius de les zones que passen a fase 1 podran reobrir el dilluns 11 de maig - Imagina Ràdio\nEls centres educatius de les zones que passen a fase 1 podran reobrir el dilluns 11 de maig\nNomés podran obrir per fer tasques administratives i de desinfecció\nEl Boletín Oficial del Estado (BOE) va publicar durant el dia d’ahir l’ordre que recull “les condicions per a la flexibilització de determinades restriccions d’àmbit nacional establertes per l’estat d’alarma, en aplicació de la fase 1 del Pla per a la transició cap a una nova normalitat”, així com els territoris en els quals s’aplicaran. En aquesta fase, podran reobrir els centres educatius per a la seva desinfecció i per a fer tasques administratives.\nL’article 18 de la citada ordre indica que “es podrà procedir a l’obertura dels centres educatius per a la seva desinfecció, condicionament i per a la realització de funcions administratives”. Durant la realització d’aquestes tasques, “s’haurà de garantitzar una distancia física de dos metres” entre treballadors. L’ordre afegeix que “serà responsabilitat dels directores dels centres educatius determinar el personal docent i auxiliar necessari per a posar en marxa les citades tasques”. Els directors també hauran assegurar que “s’adopten les mesures de neteja i desinfecció adequades a les característiques i intensitat d’ús dels centres”.\nEn les tasques de neteja “es prestarà especial atenció a les zones d’ús comú i a les superfícies de contacte més freqüents com poms de portes, taules, mobles, sòls, telèfons, penjadors, i altres elements d’aquestes característiques”. Les mesures d’higiene, que s’apliquen al conjunt dels establiments que reinicien la seva activitat en la fase 1, inclou l’ús “de desinfectants com dilucions de lleixiu (1.50) acabadES de preparar o qualsevol dels desinfectants amb activitat virucida que es troben al mercat i que hagi estat autoritzat pel Ministeri de Sanitat”.\nLes instal·lacions hauran de ventilar-se periòdicament “com a mínim, de forma diaria i uns cinc minuts”. Els centres hauran de disposar també de “papereres, amb tapa i pedal, en les quals poder dipositar mocadors” i que hauran de ser netejades almenys una vegada al dia.\nA més, en cas dels centres educatius, l’ordre detalla que “la circulació de persones i la distribució d’espais haurà de modificar-se, quan sigui necessari” per a garantir les distàncies de seguretat interpersonal. D’altra banda, “els llocs d’atenció al públic disposaran de mesures de separació entre els treballadors del centre educatiu i els usuaris”.\nL’ordre estableix que seran els centres els que “hauran de proveir als seus traballadors del material de protecció necessari per a la realització de les seves funcions”.\nArticle anteriorPrimer cas positiu de coronavirus a Riba-roja d’Ebre\nArticle següentLa Vanguardia es fa ressò del pla anti-covid de l’Ampolla


A l’abril, baixa l’atur a Vilassar de Mar i al conjunt del Maresme – Vilassar Ràdio\nA l’abril, baixa l’atur a Vilassar de Mar i al conjunt del Maresme\nEl Maresme ha registrat un important descens de l’atur durant el mes d’abril. Les dades oficials comptabilitzen 1.413 persones menys com a demandants de feina. Segons l’informe elaborat per l’Observatori de Desenvolupament Local del Consell Comarcal del Maresme, el sector serveis és el que ha tingut un impacte més positiu, però la disminució de l’atur també s’ha notat a l’agricultura, la indústria i la construcció. Només en 5 dels 30 municipis de la comarca s’han comptabilitzat petits increments de les llistes de persones en situació d’atur. El Maresme ha tancat el mes d’abril amb 27.128 persones aturades, la xifra més baixa dels darrers 8 anys. A nivell percentual, el descens de la desocupació ha representat una baixada del 5,74% respecte al mes anterior i del 12,50% en la comparativa interanual. Pel que fa a Vilassar de Mar, hi ha 872 persones aturades, 40 menys que al març, un 4’39 % menys. La taxa d’atur a la nostra localitat és del 9’29%.\nAl conjunt de la comarca, les dades analitzades per l’Observatori de Desenvolupament Local reflecteixen una reducció de demandants de feina en tots els grups d’edat i en tots els sectors econòmics. Com era previsible, per la celebració de Setmana Santa, el sector serveis és el que ha encapçalat la baixada en xifres absolutes, però és l’agricultura la que, percentualment, ha notat un descens més destacat (6,07%). Segueix els serveis amb una reducció del 5,83%; la indústria amb una baixada del 3,29%; la construcció amb un descens del 3,20% i el col•lectiu de persones sense ocupació anterior (SOA) amb un registre de -1,41%.\nLes dades municipals mostren que només en 5 poblacions de la comarca: Caldes d’Estrac, Sant Iscle de Vallalta, Tiana, Sant Vicenç de Montalt, i Teià s’han registrat petits increments de l’atur. En el cas dels tres primers municipis, 1 persona més; 3 a Sant Vicenç i 8 a Teià. Per la seva banda, a Sant Andreu de Llavaneres no hi ha hagut canvis respecte a les xifres del mes anterior. Els descensos en la resta de municipis han permés, per exemple a Pineda de Mar (municipi del Maresme amb més persones en situació d’atur) baixar la taxa per sota del 20%. Cabrera de Mar i Alella són els municipis amb menys persones aturades. En el cas de Cabrera, les persones sense feina és del 6,81% i en el d’Alella del 6,89%. La mitjana comarcal se situa en el 13,68%. El Maresme té una taxa d’atur superior a la catalana (12,69%) i a la provincial (12,36%).\nNotícia anteriorUna reixa interceptora per solucionar els problemes que la pluja ocasiona a la Ronda Vilassar, a l’altura de Maria Vidal\nSegüent notíciaEl vilassarenc Luca Ribera, campió de Catalunya en categoria benjamí del Campionat de Bici Trial


Òscar Cadiach corona el Broad Peak i completa el repte dels 14 vuitmils — RàdioSeu 107.2 FM: notícies de La Seu d'Urgell, l'Alt Urgell i el Pirineu\nSou a: Inici / Notícies / Òscar Cadiach corona el Broad Peak i completa el repte dels 14 vuitmils\nÒscar Cadiach corona el Broad Peak i completa el repte dels 14 vuitmils\nL'alpinista tarragoní esdevé el segon català a assolir tots els principals cims del món i el primer que ho fa íntegrament sense oxigen artificial. L'esportista, de 64 anys, ha tingut el suport la Val d'Aran i la Vall de Boí\nNova fita històrica aquest 2017 per a l'alpinisme català. Òscar Cadiach i Puig ha coronat finalment aquest dijous el cim del Broad Peak (8.047m) i, d'aquesta manera, s'ha convertit en el segon català que completa els 14 vuitmils del món i el primer que ho fa íntegrament sense oxigen. L'esportista tarragoní, que ha tingut el suport entre d'altres de Torisme Val d'Aran i Turisme de la Vall de Boí, se suma així a l'osonenc Ferran Latorre, que el mes de maig passat ja va completar els 14 principals cims del món amb la conquesta de l'Everest, l'única muntanya on va recórrer a l'oxigen artificial per al tram final.\nCadiach, de 64 anys, ha confirmat la conquesta del Broad Peak a través del programa 'El Pont de Mahoma', de l'emissora local Tarragona Ràdio, que ha fet un intensiu seguiment de la seva expedició. L'anunci s'ha fet públic poc abans de les 9 del matí, hora catalana. En les seves primeres impressions, l'alpinista ha explicat que l'arribada al cim "ha estat dura" i que més endavant donarà més detalls de l'experiència. En l'ascensió, que va començar ahir dimecres a la tarda ha estat acompanyat dels alpinistes Mohammed Ali ‘Sadpara’, el turc Tunc Findik i un portejador baltí d'alçada, Yoosuf, a qui se'ls han afegit dos alpinistes americans, un polonès i una xinesa. Cal recordar que aquesta muntanya se li havia resistit anteriorment. El mes passat ja va fer un primer atac sense èxit i l'any passat ja havia intentat també completar el repte, que ara finalment ha aconseguit.\nDes que s'ha conegut la notícia, Cadiach ha rebut centenars de felicitacions des de les xarxes socials, entre elles la del president de la Generalitat, Carles Puigdemont, que ho ha qualificat com "una gesta impressionant i una nova fita assolida". També s'hi han referit el president de la Federació d'Entitats Excursionistes de Catalunya (FEEC), Jordi Merino, que ha remarcat que és "una altra gran fita important per a l'alpinisme català", i Ferran Latorre, que ha seguit les seves evolucions des de la muntanya de Montserrat, on estava entrenant.\nEmblema de l'alpinisme català\nÒscar Cadiach engrandeix així la seva llegenda en l'alpinisme català i internacional, tenint en compte que també va ser, el 28 d'agost de 1985, un dels tres primers catalans que van trepitjar el cim de l'Everest, juntament amb Toni Sors i Carles Vallès. Prèviament, al 1984 ja havia fet el seu primer vuitmil, el Nanga Parbat.\nTot i que va néixer a Barcelona el 1952, és des de Tarragona, on viu, des d'on ha preparat i dut a terme bona part de les seves expedicions. A més a més, és el català que ha fet més cims de vuit mil metres, ja que dos d'ells els ha conquerit en dues ocasions: el 1993 va arribar novament al capdamunt de l'Everest, i ha fet el Cho Oyu dos anys seguits, el 1996 i el 1997. L'última conquesta abans del Broad Peak havia estat el Gashebrum I ara fa just quatre anys, el 29 juliol de 2013.\nConvidat al Picurt\nL'any passat, Cadiach va oferir una xerrada a la Seu d'Urgell per presentar el seu projecte de completar els 14 vuitmils, en el marc de la Mostra de Cinema de Muntanya dels Pirineus-Picurt. L'acte es va dur a terme pocs dies abans que viatgés a l'Himàlaia per intentar conquerir el Broad Peak, cosa que finalment ha aconseguit enguany.\nEls 16 vuitmils d'Òscar Cadiach\nNanga Parbat - 7 d'agost de 1984\nEverest - 28 d'agost de 1985 i 17 de maig de 1993\nShisha Pangma - 4 d'octubre de 1993\nCho Oyu - 28 de setembre de 1996 i 4 de maig de 1997\nMakalu - 19 de maig de 1998\nGasherbrum II - 7 de juliol de 1999\nLhotse - 23 de maig de 2001\nManaslu - 4 d'octubre de 2011\nAnnapurna - 6 de maig de 2012\nDhaulagiri - 25 de maig de 2012\nK2 - 31 de juliol de 2012\nKangchenjunga - 20 de maig de 2013\nGasherbrum I - 29 de juliol de 2013\nBroad Peak - 27 de juliol de 2017\nÒscar Cadiach, al Broad Peak (@OscarCadiach)\nRecorregut d'Òscar Cadiach al Broad Peak


Cadàvers exquisits (Bru Rovira)\n5 min. 21/01/2018 00:00\n651x366 Part de la sèrie de fotografies Muñeca de alas rotas, d’Inma González, inclosa en l’exposició Colors marcians, colors alienígenes. / BRU ROVIRA Part de la sèrie de fotografies Muñeca de alas rotas, d’Inma González, inclosa en l’exposició Colors marcians, colors alienígenes. / BRU ROVIRA\nLa Carmen Tremps persegueix l’infinit, vol veure més enllà de la línia de l’horitzó, però no hi arriba. Mai. La Carmen té la visió disminuïda. “Quan vaig començar a llegir -recorda- no aconseguia veure els signes de puntuació. Als set anys ja no veia ni la pissarra. M’havia d’aixecar i acostar-m’hi per poder llegir el que escrivien els meus professors. «Ja no li podem posar més graduació -va dir un dia l’oculista a la seva mare-, s’ha d’acostumar a veure així»”. A veure el que no veia? ¿A donar forma precisa al que eren volums desdibuixats encara que forcés una vista que no donava més de si?\nL’obsessió de la Carme és atrapar l’horitzó. “Buscava un punt de referència i corria cap a aquest punt...”, escriu.\nCorria i corria, però no aconseguia atrapar-lo.\nAquesta voluntat, anhel, obsessió per atrapar l’horitzó, fixar-lo, els té la Carmen des que era petita i vivia en un poblet i el carrer era el pati dels jocs infantils i la sala d’estar dels adults. Què hi ha més enllà d’aquesta plaça? ¿I més enllà de les ombres desdibuixades dels contorns del poble? ¿I de les muntanyes i del cel que no aconseguia definir?\nAra, gràcies a la fotografia, la Carmen ha pogut arribar a l’horitzó i li ha donat forma, la seva pròpia forma perquè tots el puguem compartir tal com ella el veu, perquè el que no es veu no vol dir que no es vegi d’una altra manera, que no tingui una forma diferent, sentida, que la forma que ofereix la vista en la percepció de l’invident.\nLes fotografies de la Carmen, En busca del infinito, les podem veure en l’exposició Colors marcians, colors alienígenes, organitzada per la Fundació ONCE, i que es pot visitar a la seva seu del carrer Sebastián Herrera, a Madrid.\nArtistes amb discapacitat visual i artistes amb altres discapacitats han estat dialogant durant dos trimestres en un exercici de sinestèsia a través de les fotografies que ara s’exposen. Escoltar colors. Veure sons. Percebre sensacions gustatives a través del tacte i de determinades textures. “Sentir sense veure”, escriuen al peu de les seves fotos l’Estela Barone i la Zaida Abella, que han fotografiat intuïtivament el paisatge que imaginen, ajudant-se amb una persona amb visió que les guia des de l’ull de la càmera.\nLa sinestèsia consisteix precisament en la col·laboració entre persones que tenen algun dels sentits disminuïts o anul·lats, de manera que puguin arribar a percebre el que no podrien, a partir de servir-se dels sentits que sí que tenen desenvolupats. Jo t’explico el gust d’un sabor, tu que has perdut el sentit del gust. Jo t’explico, o toco sobre la teva pell, el ritme d’una música que la teva oïda disminuïda no et permet sentir.\nL’Inma González era infermera. A causa d’un problema de pèrdua de visió es va veure obligada a deixar la feina. Això li va produir una enorme frustració i tristesa, ja que ser infermera, infermera al costat del malalt, era un somni que tenia des de petita. Les seves fotografies, Muñeca de alas rotas, expliquen aquesta frustració i són un procés de dol. Amb la col·laboració d’un fotògraf professional, l’Inma s’explica a ella mateixa. La veiem sortint d’una mena de capoll de venes quirúrgiques, papallona alada enmig d’un camí d’arbres; la veiem amb les ales esfilagarsades, fetes de gasa quirúrgica, estirada panxa enlaire provant d’emprendre un vol impossible.\n“Colors marcians -llegim al text que acompanya les seves fotografies- va despertar en l’Inma sentiments i emocions enfrontats. I li va donar l’oportunitat de visualitzar el seu dol amb imatges. L’últim esglaó perquè la ferida es curés i cicatritzés”.\nEn una de les parets de l’exposició, onze artistes, alguns amb la visió disminuïda, d’altres sense cap visió i d’altres amb bona visió però amb algun altre sentit disminuït, estableixen un diàleg conegut com a “cadàver exquisit” -una tècnica utilitzada pels surrealistes, entre d’altres-, on el primer de la cadena proposa un tema o una imatge al següent de la cadena, i aquest ho fa amb un tercer, de manera que es va creant un discurs en què cadascun dels participants només té la informació que li dona el del seu costat.\nÉs un diàleg que s’assembla al joc dels disbarats, on al principi de la cadena es fa una pregunta al veí del costat, i aquesta passa d’orella en orella fins que es va deformant o adquirint una forma completament diferent. Penso, mentre escric i escolto a la ràdio els debats al Parlament en el dia de la formació de la mesa -aquest dimecres-, si del que parlem tots plegats des de fa temps -quants anys?- no és una mena de joc dels disbarats, on el diàleg s’ha convertit en un cadàver exquisit, que cadascú percep segons li vingui, i si no seria interessant un exercici cooperatiu col·lectiu de sinestèsia. Que els que tenen l’oïda sana expliquin la música als sords. Els sords que expliquin el gust als que l’han perdut. Els invidents, el sentit de les paraules als il·luminats. I així, entre els uns i els altres, potser, potser.


Tot sobre la instal·lació de plaques solars - factorenergia\nEstàs a: factorenergia > Blog > Autoconsum > Tot el què has de saber sobre la instal·lació de plaques solars\nHa arribat el moment de passar-te a l'autoconsum i produir la teva pròpia electricitat 100% verda. Per a això, serà necessari instal·lar plaques solars, fet que no ha de preocupar-te, ja que nosaltres ens ocupem de tot. Volem que comencis a estalviar al més aviat possible. T'animes?\nInstal·lar panells solars és una garantia d'èxit en la teva aventura per ser més sostenible. Passar-te a l'energia solar amb factorenergia et permetrà estalviar i ser l'amo de la teva pròpia llum. A quines esperes?\nGeneres l'energia que necessites. Si produeixes de més no et preocupis, factorenergia aplica la Compensació Simplificada d'Excedents, que ofereix la possibilitat als nostres clients de vendre la seva energia sobrant i poder obtenir un estalvi addicional dins de la seva factura de llum. Genial, Veritat?\nL'energia solar fotovoltaica és 100% neta i renovable. Es transforma en electricitat en la pròpia instal·lació i així contribuim a ser més respectuosos amb el medi ambient.\nFactorenergia compta amb un equip d'instal·ladors i manteniment, sempre disponibles davant qualsevol problema, perquè les teves plaques solars tinguin sempre el millor rendiment.\nEl procés d'instal·lació de les plaques solars és molt senzill. Només has de trucar-nos i nosaltres ens ocupem de la resta.\n1. Pressupost gratuït.\nRealitzarem un estudi totalment personalitzat, adaptat a les teves necessitats energètiques i amb l'objectiu de maximitzar l'aprofitament de la coberta on s'instal·laran les plaques. D'aquesta manera en 48h t'enviarem un pressupost sense compromís, completament personalitzat al teu habitatge.\n2. Disseny de la instal·lació fotovoltaica. Una vegada acceptada la proposta, es passa a la fase de disseny de la instal·lació fotovoltaica. Aquesta és una fase purament tècnica, així que relaxa't i deixa que el nostre equip d'enginyers i instal·ladors defineixi quina és la millor distribució de les teves plaques.\n3. Instal·lació dels panells solars. El nostre instal·lador realitzarà la instal·lació de les plaques solars i les deixarà en funcionament perquè comencis a estalviar com més aviat millor!\n4. Legalització i gestió d'excedents. A factorenergia ens encarreguem de fer totes les gestions administratives i tràmits per tu, així com la compensació d'excedents, que es reflectirà en la teva factura de la llum en manera d'estalvi addicional.\nEns adaptem a qualsevol tipus d'instal·lació, tant per a cases unifamiliars que busquen una llar més sostenible, a edificis públics com a biblioteques, col·legis o Ajuntaments. D'aquesta manera, podem destacar 4 tipus d'instal·lacions d'autoconsum que realitzem segons l'edifici:\nInstal·lació en cases unifamiliars\nPots posar plaques solars en la teulada de la teva casa i gaudir dels beneficis de l'autoconsum durant els 25 anys de vida útil de la instal·lació.\nInstal·lació en edificis i comunitats de veïns\nEn edificis i comunitats de veïns realitzem instal·lacions d'autoconsum col·lectiu, que permeten subministrar l'energia per als serveis comuns com: la il·luminació de l'escala, l'ascensor… A més, si hi ha espai suficient en la coberta i sobra energia, es podrà compartir entre els veïns de l'edifici.\nInstal·lació en negocis i empreses\nPer a negocis i empreses disposem d'instal·lacions d'autoconsum que s'adapten completament a les necessitats dels nostres clients.\nInstal·lació en edificis públics\nEn edificis públics, les possibilitats d'instal·lació de plaques solars són molt importants, ja que solen disposar de grans espais de coberta amb consum diürn, que s'ajusta perfectament a la producció solar.\nSegons les teves necessitats i el definit en l'estudi tècnic, factorenergia apostarà per un tipus o un altre d'instal·lació d'autoconsum. A continuació, t'expliquem els tres tipus principals:\nInstal·lacions solars connectades a la xarxa\nEl seu consum es basa en el consum directe de la producció solar, el qual resta directament en consum estalviat de la factura d'electricitat. I quan no hi ha sol, es continua consumint de la xarxa elèctrica. Sens dubte, aquesta és la nostra recomanació, ja que aprofita les hores de més sol amb la producció pròpia, però segueix connectada a la xarxa elèctrica de la distribuïdora en cas de necessitar-ho.\nInstal·lacions solars connectades a la xarxa amb sistema d'emmagatzematge\nSón instal·lacions més enfocades a aquelles llars o empreses que desitgin aprofitar al màxim tota l'energia del sol. Compten amb bateries que permeten emmagatzemar els excessos de producció durant les hores de sol i utilitzar aquesta energia a la nit. Per exemple, els nostres clients que viuen en cases unifamiliars i no estan a casa durant tot el dia, trien aquesta opció.\nEn aquest tipus d'instal·lació l'electricitat es consumeix en el moment que es genera; no s'emmagatzema ni es transforma. Com més gran sigui la intensitat del sol, major quantitat d'energia genera; no obstant això, si no hi ha sol (per exemple, de nit) no hi ha electricitat. És una instal·lació ideal per a consums flexibles que puguin adaptar-se al sol, per exemple, els bombaments, granges, refugis de muntanya o zones de difícil accés.\nNo totes les plaques fotovoltaiques són iguals. Factorenergia t'ajuda a triar tant el tipus d'instal·lació com les grandàries de placa que més s'adeqüin a les teves necessitats. Per això, t'expliquem quins són els diferents tipus de panells solars:\nAquest tipus de plaques solars fotovoltaiques estan formades per una sèrie de cèl·lules que s'encarreguen de transformar els fotons de llum en energia; per tant converteixen l'energia solar en electricitat.\nAquestes plaques solars transformen l'energia solar en energia tèrmica. S'usen sobretot per a cobrir les necessitats d'aigua calenta de la llar.\nPlaques solars híbrides\nCom el seu propi nom indica, combinen tots dos tipus (fotovoltaica i termoelèctrica) per a aconseguir electricitat i energia tèrmica. Així, amb una sola instal·lació, cobrim totes les nostres necessitats energètiques.\nQuant costa una instal·lació de plaques solar\nEl preu de la instal·lació de plaques solars per a una família tipus, pot costar entre 4.000€ i 6.000€. És important que sàpigues que, amb factorenergia, pots finançar la teva instal·lació fins a 120 mesos i pagar-la en còmodes quotes. Aquestes estaran integrades dins de la teva factura de la llum.\nTenint en compte això, tampoc podem oblidar que, encara que es tracta d'una inversió inicial elevada, es tracta d'una inversió a llarg termini. I és que, des del moment que comencen a funcionar, ja comences a estalviar.\nSi has arribat fins aquí, no ho pensis més i passa't a l'autoconsum. El nostre compromís i objectiu és que la teva instal·lació fotovoltaica sigui el més eficient possible, tant per al teu estalvi econòmic com per a a el medi ambient.\nComença a produir la teva pròpia energia 100% verda!


El grup de danses Canyamars actua a Canals - Portal de Xàtiva\nEl grup de danses Canyamars actua a Canals\nEls assistents recordaran cançons tradicionals de la cultura autòctona\nEl grup de danses Canyamars actuarà el proper 2 de desembre a les 12:00 hores al Centre Cultural de Canals. Els assistents podran recordar cançons tradicionals de la cultura autòctona, amb la col·laboració de l’escola del grup i patrocinat per l‘Ajuntament de Canals.\nDesprés, el conjunt Canyamars es desplaçarà a la localitat alacantina de Teulada per a participar en l’Aplec. S’ha organitzat un dinar de germanor, i tot seguit es farà la demostració d’un repertori de cançons del grup, una vegada més, acompanyats per la Rondalla.\nPublicado el noviembre 26, 2012 Autor Portal de XàtivaCategorías Canals, Com. Valenciana, EventosEtiquetas actuacio, Canals, canyamars, danses, grup\nAnterior Entrada anterior: Entrega de premios del concurso de dibujos y carteles contra la violencia\nSiguiente Entrada siguiente: El Bloc d’Ontinyent es renova


Alte Gärtnerei Dresden Dresden Alemanya - Ofertes d'hotels amb els MILLORS DESCOMPTES EN LÍNIA\nBoxdorfer Strasse 18, Pieschen, Dresden, Alemanya, 1129 - Veure al mapa\nMés informació sobre Alte Gärtnerei Dresden\nDissenyat tant per oci com per negoci, Alte Gärtnerei Dresden està situat idealment a Pieschen; una de les localitzacions més populars de la ciutat. Des d'aquí, els viatgers poden gaudir d'un fàcil accés a tot el que aquesta viva ciutat ofereix. Un refugi de descans i relax, l'hotel us oferirà una renovació total a només pases de les nombroses atraccions de la ciutat com ara Fira Dresden, Yenidze, Erich-Kästner-Museum.\nAlte Gärtnerei Dresden ofereix un servei impecable i compleix amb totes les exigències dels més experimentats viatgers. Per anomenar algunes de les comoditats de l'hotel, hi ha aparcament de cotxes.\nAlte Gärtnerei Dresden té 2 habitacions, totes amoblades amb gust per tal d'oferir comforts com calefacció, TV satèl•lit/cable, nevera, caixa forta a l'habitació, plat de dutxa. A més, l'oci que l'hotel ofereix assegurarà que tengui molt a fer durant el dia. Alte Gärtnerei Dresden és la vostra destinació si buscau allotjament de qualitat a Dresden.


Aquesta primavera el Soundit torna a la monumental amb un nou format: Soundit Entre platos. Hi trobareu els plats a la barbacoa –carn i també opció vegetariana– cuinats per l'Albert Ventura, xef del reconegut Coure i Grill Room Bar Thonet. Lucient b2b T.Modet s'encarregaran de posar la música al festí durant set hores punxant gèneres com el balearic, ambient, dowtempo així com jazz i psicodèlia.\nL'entrada costa 27 euros per persona. Un membre de cada grup haurà de fer la reserva de la taula i escollir torn per dinar: 13.30, 14, 14.30, 15 o 15.30 h.\nPublicat divendres 19 març 2021


Serveis | La Salle Reus\nLa Salle Reus ofereix el servei de menjador a l’alumnat que en vol fer ús. El menjar s’elabora diàriament a la cuina de l’escola. L’atenció i la vigilància de l’alumnat durant els àpats és a càrrec de monitores i compta amb la supervisió d’un professor.\nLa vigilància del pati després dels àpats és a càrrec de professors.\n1 f0b3ff906e menus 853068c6ca\nL’escola ofereix per als pares que ho necessitin un Servei d’Acollida Matinal a partir de les 7.30 hores del matí per a alumnes d’Educació Infantil i Cicles Inicial i Mitjà de Primària.\nEs tracta d’un espai que l’escola ofereix als alumnes on poden anar a fer deures o a preparar treballs. Disposa d’un servei de préstec de llibres de lectura i, des de la mateixa Biblioteca, s’organitzen sovint activitats com ara l’Hora del Conte o projeccions de cinema.\nLa Salle Reus disposa d’un pavelló esportiu per a la realització de l’educació física dels alumnes, des d’Infantil i Primària fins a l’ESO i el Batxillerat. El pavelló també és un punt esportiu de referència per a les activitats esportives extraescolars i les dels clubs esportius vinculats a l’escola: bàsquet i gimnàstica rítmica.\nAmb un aforament de 865 localitats, el teatre de La Salle Reus està en funcionament des del 1970.\nL’espai acull cada any el Festival de Santa Cecília, que ha rebut la menció honorifica de l’Ajuntament de Reus per la seva trajectòria de 50 anys, el Festival del Parvulari, el Festival de les activitats extraescolars, audicions musicals, la Mostra de Teatre Infantil del Baix Camp i també altres activitats que serveixen per complementar l’oferta teatral de la ciutat.\nColla gegantera La Pastoreta\nDesprés d’una exitosa campanya de micromecenatge, el 12 de maig de 2017 els jardins i el pati de l’escola van acollir l’acte de presentació de la geganta La Pastoreta, un esdeveniment al qual van assistir nombroses personalitats i on la nova geganta va estar acompanyada per diversos elements dels Seguici Petit de Reus.\nInaugurada l’any 1970, actualment la Capella de La Salle Reus és un lloc de culte utilitzat per l’escola en diferents ocasions al llarg del curs: primeres comunions, celebracions de l’Eucaristia d’inici de curs, de Nadal, de Quaresma, de la festa de Sant Joan Baptista de La Salle de la diada dels finalistes de batxillerat; pregàries diverses, etc.


COMARCAL MEDIA | Grup mediàtic Comarques Centrals | El Benigànim celebra l'ascens a Tercera Divisió\nEl Benigànim celebra l'ascens a Tercera Divisió\nDesprés d'una gran temporada i un formidable play-off davant el Puçol i el Vila-joiosa.\nAmb càntics, abraçades; coreografies i molta pirotècnia, la UD Benigànim celebrava l’ascens a Tercera Divisió en un any molt especial, el del seu 70 aniversari. Passades les deu de la nit arribava a la població l’autobús provinent de Vila-joiosa on es jugava l’últim partir de play-off i on els de Marcos Camacho empataren a un després de deixar encarrilada l’eliminatòria una setmana abans en casa amb un rotund 4-1. Jugadors, directiva i cos tècnic, acompanyats per la xaranga portarien la festa a cada carrer de la localitat i fer parada en l’Ajuntament per brindar l’ascens a tota l’afició des del seu balcó.\nLa certificació de l’ascens s’aconseguia al camp Nou Pla de Vila-joiosa on s’empatava a un. Els de la Vall arrancaren el partit amb tranquil·litat pel resultat a favor amb el que arribaven de l’anada però els encara que un poc desorientats buscarien el gol des del minut 0 però fou al 22 quan Kevin Llario avançava al Benigànim en una jugada molt protestada pels locals. Abans de l’empat els locals buscarien l’empat però no van estar encertats davant la porteria de Víctor i la solidesa defensiva dels visitants.\nEl Vila-joiosa iniciava la segona part amb canvis de jugadors amb l’objectiu de donar un revulsiu al partit i remuntar. L’estratègia va sortir efecte i tota insistència té recompensa. Aquesta arribava amb Martín empatant el partit i insuflant il·lusió a l’afició local. Però l’avantatge del Benigànim era massa destacada; així que es va dedicar a controlar la resta del partit mantenint l’empat. Els locals repetien l’història de la passada temporada i es quedava a les portes de l’ascens; ascens que sí aconseguia el Benigànim després d’un formidable play-off.\nEl Benigànim posa així el fermall d’or a una gran temporada on s’ha mantes als primers llocs de la classificació, entre la sisena i segona plaça i inclús fou líder dues jornades. Finalment acabaria tercer del grup III de la Preferent, amb 65 punts, el que li va permetre disputar la fase d’ascens.\nLa propera temporada, el conjunt ganxut s’enfrontarà a equips com l’Olímpic de Xàtiva, l’Atzeneta amb David Albelda com entrenador o l’Alcoià que ha consumat el seu descens\nEl Benigànim ja compta amb el recolzament institucional que, a més, està a punt d’escometre millores en infraestructures esportives. I així el Benigànim torna a la categoria nacional del futbol, a Tercera Divisió. Enhorabona.


Iván Redondo | Article de Joan Tapia\nSer cap de Gabinet té menys glamur que el de vicepresident per a tot i Pedro Sánchez necessita ara un Govern mes ordenat\n12 de de juliol del 2021. 22:03\nVaig dir diumenge que la clau de la crisi de Govern ha sigut el relleu simultani de les tres persones que més marcaven la seva política, dels tres ‘tenors’ que no acabaven d’afinar: la vicepresidenta, Carmen Calvo, el cap de Gabinet, Iván Redondo, i el ministre de Transport i secretari d’Organització del PSOE, José Luis Ábalos.\nL’última equivocació va ser la que va acabar el 4 de maig amb la humiliant derrota del PSOE a Madrid en mans d’Isabel Díaz Ayuso. I s’hi unia la necessitat de trobar cavalls de refresc per –superada la pandèmia– afrontar l’última etapa de la legislatura, que pot durar 30 mesos.\nAnem al cap de Gabinet del president. Fins ara, tant amb José Enrique Serrano, cap de Gabinet de Felipe González i de Rodriguez Zapatero –el que mes temps ha exercit el càrrec–, com amb Carlos Aragonés, que va tenir la mateixa funció amb Aznar, o fins i tot Jorge Moragas amb Rajoy, el cap de Gabinet era algú no gaire conegut, que volia sortir poc en els mitjans, i el paper del qual era el de discret enllaç entre el president, els ministres, el partit i, en el seu cas, altres organitzacions. El cap de Gabinet resolia assumptes –o intentava fer-ho– però era més un fosc actor secundari que una estrella.\nIván Redondo ha sigut tot el contrari. Era un eficaç assessor –havia triomfat a les campanyes de García Albiol a Badalona o del PP de Monago a Extremadura– que és nomenat cap de Gabinet després de l’arribada de Sánchez a la Moncloa i que –amb el seu recolzament– es converteix en un protagonista polític amb mes autoritat que molts ministres i dirigents del PSOE. Més en un subcap que transmet ordres, que no genera bones relacions o complicitats i que és més temut, per la seva proximitat i accés al cap, que apreciat.\nPotser com li va passar a Soraya Sáenz de Santamaría amb Rajoy. Però a diferència de Soraya, Iván Redondo no era ni vicepresident (n’hi havia quatre i una era vicepresidenta política) i no pertanyia al partit, sinó que era antic col·laborador de dirigents del PP. Diuen que Soraya va perdre les primàries del PP per haver generat més temor que apreciació, i Redondo ha perdut el recolzament presidencial perquè, sense ser del PSOE, li ha sigut difícil tenir autoritat moral sobre els ministres i Ferraz.\nAl final, Sánchez ha arribat a la conclusió que un cap de Gabinet totpoderós i sense empatia no funcionava. Redondo va arribar a acumular molt poder perquè és un bon assessor i la seva ajuda va ser clau en les primàries socialistes, en la moció de censura i en les eleccions. Però una cosa és ser eficaç en les estratègies i en les campanyes electorals –Pedro Arriola ho va ser amb Aznar i Rajoy– i una altra ser un dels capitostos del Govern.\nUn president no pot estar només pendent de la imatge i de les conseqüències electorals de les seves decisions. De vegades, almenys algunes vegades, la prioritat al governar és saber prendre decisions difícils. I en aquest delicat assumpte, els venedors d’imatge no són infal·libles.\nConfondre ser cap de Gabinet amb vicepresident per a tot, i creure que la imatge i la propaganda són l’únic important, han sigut les dues fallades d’Iván Redondo. Al final, Pedro Sánchez ha decidit que en l’última part de la legislatura necessitava un Govern més ordenat i més ben coordinat. I que el cap de Gabinet havia de ser més un membre de l’orquestra que un destacat solista, o que el mateix director.\nSobretot si la música (el minut amb Biden, o la relació amb la presidenta de la Comunitat de Madrid) no havia sigut aplaudida.\nGovern Pedro Sánchez Iván Redondo


Roast Beef amb salsa tonyinada i caviar d’albergínia | Versió RAC1\nMenus a la carta\tRoast Beef amb salsa tonyinada i caviar d’albergínia 14/08/2012\n( per a 4 comensals )\n1 quilo de mitjana de vedella sense os, de la part més neta de la mitjana la que casa amb la culata\n30 ml. de greix de porc\n100 ml. de Xerès sec\n200 ml. d’oli 0,4\n100 gr. d’olives negres d’Aragó\n30 ml. d’oli extra verge d’oliva\nTiges de porradell\nPREPARACIÓ: 4 hores de marinada i 25 minuts per l’escalivada\n1– Repoliu la mitjana de vedella de pells i greixos i lligar-la sense prémer massa i deixar-la a la nevera, unes 4 hores amanida amb el pebre, la nou moscada , el Xerès sec i l’Oporto.\n2– Amb l’ajut del turmix, feu una maionesa amb l’ou, els 200 ml. d’oli i les dues cullerades de suc de llimona, ajuntar-hi els filets d’anxova, la tonyina, les tàperes i la sal i el pebre, tritureu-ho ben fi i reservar-ho a la nevera.\n3– Poseu les albergínies enteres i fregades amb un xic d’oli al forn a 180º, durant 25 minuts a escalivat.\nCOCCIÓ: 23 minuts 1– En una cassola a la mida del tall que tenim per cuinar i amb el greix i l’oli ben calent, rostir-hi la mitjana, que haurem salat i escorregut de l’amaniment que teníem a la nevera. S’ha de marcar de totes les seves cares, aquesta operació no ha de durar més de 3 minuts, tenir el forn ben calent a 200º i continuar rostint la peça al forn per espai de 10 minuts.\n2– Traieu el tall del forn, ruixeu-lo amb el suc de la marinada i continuar al forn a 200º, 10 minuts més.\n3– Retireu la mitjana del forn, i deixar que lentament i fora foc, refredi i relaxi els teixits que s’han rostit.\n4—Les albergínies un cop escalivades, peleu-les i passar-les pel passapurés juntament amb les olives despinyolades. Amanir-ho amb l’all picat molt fi, el porradell també picat, l’oli, la sal i el pebre.\nÉs un plat molt agradable i còmode per servir-lo a l’estiu. Tallar el roast-beef finet i col·locar-lo sobre la salsa tonyinada escampant-hi fulles d’alfàbrega i amanint el tall amb el suc que haurà desprès el tall mentre es refredava. Al costat una cullerada del caviar d’albergínies.


El darrer debat a Berga agafa dimensió comarcal i augmenta el rum-rum sobre possibles pactes | Aquí Berguedà\nInstants previs al debat de l'ACEB. CEDIDA\n23 maig 2019 12:15\nUna seixantena de persones van omplir a vessar la sala gran de les oficines de l’Associació Comarcal d’Empresaris aquest dimecres al vespre en el darrer debat electoral de Berga. El va moderar Xavier Gual i va comptar amb cinc dels vuit aspirants a l’alcaldia -els que tenen representació a l’Ajuntament-.\nInicialment l’organització preveia un debat a cinc, però les queixes de Decidim Berga van empènyer l’ACEB a donar cinc minuts d’intervenció final als candidats sense representació. Ciutadans s’ha negat a participar a cap debat a la ciutat, el PP va declinar l’oferta en considerar que no deixaven “participar en igualtat de condicions” i Decidim Berga -que havia demanat participar-hi- va acabar declinant-ho entenent que les condicions no eren les ideals i que “el votant ha de tenir les mateixes oportunitats d’escoltar a tothom per igual”.\nSigui com sigui, els cinc aspirants amb representació van protagonitzar un debat on la comarca va guanyar més protagonisme que en els altres dos. El debat va portar els candidats a conversar sobre temes d’abast comarcal com ara la revitalització del polígon comarcal d’Olvan, les obres a la C-16 entre Berga i Bagà o el funcionament del Consell d’Alcaldes que impulsa el Consell Comarcal.\nEn aquest darrer aspecte, Abel Garcia (PSC) -especialment incisiu- va retreure a Montse Venturós que en aquest mandat hagi delegat sovint en regidors la participació en el Consell d’Alcaldes: “T’hi hem trobat a faltar”. També es va sumar al debat el candidat d’ERC, Ramon Camps, que va posar sobre la taula que el Consell d’Alcaldes “no és prou representatiu” i que “diversos alcaldes republicans també tenen aquesta sensació”. Garcia va negar que hi hagi diferents corrents d’opinió en aquest sentit i Camps va replicar que “Esquerra Berga no hi és i té més pes que d’altres que sí que hi són”.\nUn altre moment tens va ser quan el moderador els va preguntar pels sous en cas de governar. Venturós va reiterar el que marca el codi ètic de la CUP: els regidors de govern cupaires cobraran entre 1600 i 1860 euros. Jordi Sabata (JxB) va recalcar que “primer cal veure com queda l’escenari i quantes persones governen per acabar encaixant els sous a la realitat de cadascú”. Amb tot, Sabata va reconèixer que “el topall màxim està molt amunt i no cal arribar-hi”, tot i que la responsabilitat i les càrregues de governar han de ser ben remunerades.\nEn canvi, el candidat d’ERC, Ramon Camps, va explicar que actualment ell és treballador públic -mestre d’escola- i té “un sou que per a molts segurament està molt bé”. Per aquest motiu, Camps va deixar entreveure que, en cas de governar, equipararia el seu sou amb el que tindria fora de l’Ajuntament. Abel Garcia (PSC) va evitar “el joc de la demagògia” i va assegurar que “qui surti escollit a les urnes tindrà marge per escollir el sou que trobi just”. Ara bé, Garcia va recalcar “després haurà de rendir comptes davant tots nosaltres”. Finalment, Joan Torres va recalcar que “la política no és voluntària, sinó una prestació a treballar per a la ciutat, i això ha de ser remunerat”.\nDivisió sobre els jocs olímpics d’hivern\nLa possible candidatura Pirineus-Barcelona per als jocs olímpics d’hivern del 2030 genera controvèrsia. Abel Garcia n’és un ferm defensor des de la seva cadira de vicepresident del Consell Comarcal i conseller d’Esports. Al debat va deixar-ho molt clar i va remarcar que “s’han descartat algunes disciplines per l’impacte ambiental que podrien causar”. Venturós, en canvi, va reiterar la seva posició contrària a l’organització d’aquests jocs, defensant que “és impossible organitzar-los de manera sostenible”. Joan Torres va ser clar: “No”.\nSabata va donar-hi suport com a dinamitzador del territori, però va recalcar que s’havia de realitzar “seguint criteris sostenibles”. Camps va expressar els seus dubtes: “Tenim la sensació que no respectaran el medi ambient i el territori. En cas que no sigui així, la nostra posició serà el ‘no'”.\nNeguen un pacte CUP-ERC abans de les eleccions\nXavier Gual va preguntar directament a Montse Venturós i Ramon Camps si havien firmat un pre-pacte per governar junts després de les eleccions. Tant l’un com l’altre van negar-ho rotundament, al·legant que és “impensable” parlar sobre com governar sense conèixer els resultats electorals. En aquest escenari, Sabata va ser preguntat sobre la seva postura de deixar governar la llista més votada i va reiterar que la seva voluntat és de “respectar qui tingui més vots”.\nEn aquest interrogatori, Venturós va irrompre dient: “I si són quatre?”. Sabata va replicar que, en el debat de l’Aquí Berguedà, Ramon Camps ja li va plantejar la possibilitat que guanyés Ciutadans: “Tant una cosa com l’altre són escenaris molt difícils que passin. No crec que sigui bo donar-hi tantes voltes”.\nSobre pactes, Abel Garcia no posa cap línia vermella, “a diferència d’altres que es dediquen a ensenyar el seu programa i prou”, en clara referència a Montse Venturós i la CUP. L’actual alcaldessa va replicar visiblement molesta: “Jo no he dit mai que no sortiria del nostre programa. En tot cas, que no pactaria amb ningú que no respectés l’estructura del nostre programa”. Torres va estendre la mà a pactar amb “tothom que pensi, primer en Berga, i segon en la comarca”.\nLes travesses dels candidats\nPer tancar l’acte, els candidats van fer les seves travesses per a les eleccions del proper diumenge. La CUP i Junts per Berga es van donar 7 vots a ells mateixos i cinc a l’altre. Esquerra va pronosticar un triple empat a cinc regidors entre la CUP, Junts per Berga i ells. El PSC va sortir-se del guió i va donar 17 regidors a Ciutadans: “Des de la seva cadira, i després de no haver vingut a cap debat, es riurà de tots nosaltres”. Finalment, Berga en Comú va pronosticar una victòria ajustada de Junts per Berga sense descartar un possible pacte de govern amb la CUP.\nACEB Debat electoral Eleccions eleccions a Berga


Gironella presenta la Setmana Internacional de Víctimes de l'Holocaust | NacióBerguedà\nGironella presenta la Setmana Internacional de Víctimes de l'Holocaust\nEl municipi ha preparat diferents actes durant la setmana del 25 al 31 de gener\nper Laura Masnou , 19 de gener de 2021 a les 16:06 |\nLluís Vall, Mercè García i Xavier Valls durant la presentació | Laura Masnou\nLluís Vall, regidor de l’Àrea de Cultura i Patrimoni de Gironella, juntament amb Mercè García i Xavier Valls, impulsors dels projectes Gironella-Mauthausen i Manresa-Mauthausen, respectivament, han presentat els actes que es duran a terme al municipi durant la setmana del 25 al 31 de gener per tal de commemorar les víctimes de l’holocaust.\nAmb aquests actes també es vol recuperar la memòria històrica i “ajudar a divulgar l’horror de les deportacions i els camps de concentració per tal que no es torni a repetir mai més”, ha comentat Vall. Vall també ha explicat que Gironella és el municipi berguedà on hi va haver més deportacions, un total de deu, fet que s’associa a la “industrialització del municipi, que va comportar una gran representació sindical i política”.\nPer la seva banda, Xavier Valls, gironellenc, professor de filosofia i impulsor del projecte pedagògic Manresa-Mauthausen i Mercè García, professora de filosofia de l'Institut Pere Fontdevila i que ha aplicat aquest projecte a Gironella, destaquen la importància de treballar als instituts un tema tan rellevant des de la filosofia i des de l'àmbit de l'ètica. Aquests projectes de memòria històrica que consten de xerrades, exposicions i fins i tot de visites als camps de concentració ja s'apliquen a molts instituts de Catalunya, entre ells al de Gironella. Actualment, s'està treballant amb els alumnes de primer de batxillerat, que també seran molt presents en els actes commemoratius.\nAixí doncs, els actes que s'han preparat per la Setmana Internacional de les Víctimes de l'Holocaust són els següents:\nDilluns 25 de gener a les 12:00. Inauguració de l’exposició “de Gironella a Mauthausen” al Passeig de Cal Metre. Es tracta d’un projecte fotogràfic fet per l’Institut Pere Fontdevila que combina la història de Gironella i de Mauthausen.\nDimarts 26 de gener a les 18:00. Conferència “La maternitat d’Elna” a càrrec d’Assumpta Montellà a l’Espai Santa Eulàlia, en la qual s’explicarà la situació de la frontera entre Espanya i França durant l'època de la postguerra.\nDimecres 27 de gener a les 12:00. Acte institucional en el qual hi haurà diversos parlaments i una ofrena floral. Aquest acte se celebrarà just davant del mural de Txema Rico, un mural que recorda a totes les persones que van fer camins d’exili. Aquest acte estarà també acompanyat pels alumnes de l’Institut Pere Fontdevila, que llegiran fragments d’obres poètiques, i hi haurà acompanyament musical.\nDijous 28 de gener a les 18:00. Conferència “La lluita per la memòria d’avui” a l'Espai Santa Eulàlia, que ve del projecte de la Xarxa Mai Més, a càrrec d’Enric Garriga, President de l’Amical de Mauthausen i altres camps.\nDivendres 29 de gener a les 19:00. Projecció de la pel·lícula “El fotógrafo de Mauthausen” al Local del Blat. L’entrada serà gratuïta, però cal fer reserva prèvia a Entradium.com\nDissabte 30 de gener a les 18:00. Espectacle teatral a càrrec de la companyia berguedana Tràfec Teatre, que farà la seva representació Assaig-T4 al Local del Blat. Aquesta obra representa el moment de l’alliberació dels presoners dels camps de concentració nazis i el llarg i esgotador camí que van haver de fer els supervivents per poder tornar a casa. Les entrades es poden adquirir a Entradium.com.\nDiumenge 31 de gener a les 11:30. “Gironella i els escenaris de la guerra” és una ruta pel nucli històric de la mà de Xavier Valls i Rosa Serra. En aquesta ruta s’explicaran els diferents escenaris i el seu context històric i polític.\nCultura, gironella, memòria històrica, camps de concentració, deportacions, commemoració, holocaust


The Elms Hotel & Spa- A Luxury Family Hotel Abberley Regne Unit - Ofertes d'hotels amb els MILLORS DESCOMPTES EN LÍNIA\nVeure tots els 6 allotjaments a Abberley.\nStockton Road, Abberley, Abberley, Regne Unit - Veure al mapa\n"Spa facilities - friendly staff - food ."\nMés informació sobre The Elms Hotel & Spa- A Luxury Family Hotel\nAl visitar Abberley, vosté es sentirà com a casa a The Elms Hotel & Spa- A Luxury Family Hotel, què li ofereix un allotjament de qualitat i un gran servei. Des d'aquí, els viatgers poden gaudir d'un fàcil accés a tot el que aquesta viva ciutat ofereix. Amb la seva bona localització, l'hotel ofereix fàcil accès a les destinacions obligades de la ciutat.\nA The Elms Hotel & Spa- A Luxury Family Hotel, l'excelent servei i instal.lacions superiors faran de la vostra estada una experiència inoblidable. Per a la comoditat i comfort dels seus clients, l'hotel ofereix recepció 24 hores, instal.lacions per a minusvàl.lids, servei d'habitacions, instal·lacions per a reunions i banquets , servei de cangur.\nLes instal.lacions de l'hotel han estat seleccionades amb cura per tal de satisfer el més alt grau de comfort i conveniència, amb calefacció a cada habitació. A més, l'oci que l'hotel ofereix assegurarà que tengui molt a fer durant el dia. Si buscau un allotjament còmode i adequat a Abberley, faci de The Elms Hotel & Spa- A Luxury Family Hotel la vostra llar.\nAllotjaments a Abberley


Descobreix els espectacles exclusius de Setmana Santa de CALDEA\nLa teva escapada de Setmana Santa a CALDEA amb nous espectacles\nEtiquetes balneari andorra, caldea andorra, caldea de nit, espectacle caldea, espectacles caldea, javi lin, Oferta caldea, oferta espectacle caldea, oferta restaurant caldea, oferta setmana santa andorra, ofertes setmana santa, setmana santa, setmana santa andorra, spa andorra, termes andorra\nEncara no t’has decidit a venir a Andorra per Setmana Santa després dels superplans que et vam proposar uns dies enrere? Doncs no pararem fins a convèncer-te!\nPerquè a més de tot el que puguis fer en el nostre petit país durant aquests dies, al nostre centre termal, volem oferir-te sorpreses, emocions i molta, molta marxa. Vols saber com?\nLes nits a CALDEA\nDing dong! Són les 21.40 h i notes que l’atmosfera al voltant teu canvia. I és que, si t’estàs banyant al Termolúdic, de cop veuràs els llums que es transformen, l’espai que comença a omplir-se de música i una gran quantitat de raigs d’aigua que comencen a activar-se i a crear formes aèries per sobre teu.\nEt ve de gust viure aquesta experiència? Doncs espera… Perquè per Setmana Santa, encara tenim més teca!\nHem preparat per a final de març uns xous increïbles que faran que la teva visita a CALDEA i a Andorra sigui inoblidable.\nEls dies 16, 17, 21 i 22 de març a les 21.40 h, i el 20 de març a les 20.30 h i a les 22.30 h, s’unirà al joc de llum, música i aigua una artista que, juntament amb una inacabable tela que baixa del sostre, realitzarà unes increïbles acrobàcies que et deixaran bocabadat.\nI del 23 al 31 de març, portarem la màgia de les nostres nits al següent nivell. A les 21.40 h, de l’instrument del famós violinista Javi Lin sortiran, en directe, unes melodies roqueres per acompanyar l’Ada i la Paola, dues acròbates expertes en Aquabowl & Pole (una disciplina molt original que combina el pole dancing amb el món aquàtic) i que ens oferiran un espectacle inigualable al Termolúdic.\nDesprés de tantes emocions, segur que ja estàs fent les maletes com un boig per venir fins aquí. Però no surtis de casa sense la teva entrada!\nEt proposem dues ofertes perquè gaudeixis al 100% del nostre centre. Banya’t en les nostres aigües a la nit, meravella’t amb l’espectacle i gaudeix d’un deliciós sopar al nostre Restaurant Mediterrani reservant aquí, o descobreix el nostre espai Orígens amb aquest paquet.\nI ens veiem per Setmana Santa!


Condicions generals de vendes - Altaria Editorial\n> Condicions generals de vendes\n• - Consideracions prèvies\nLes condicions legals esmentades aquí regulen l'ús legal permès de la pàgina amb URL http://www.altariaeditorial.com o http://www.publicacionesaltaria.com el responsable legal de la qual és PUBLICACIONS ALTARIA, SL Aquestes condicions generals regulen l'accés i utilització que el propietari de la web posa gratuïtament a la disposició dels usuaris d'Internet. L'accés a a aquesta web implica la seva acceptació sense reserves. La contractació de reserves, serveis o promocions es regiran, a més, per les condicions particulars previstes en cada cas, les quals s'entendran acceptades per a la utilització d’aquests serveis..\n• - Preus\nPUBLICACIONS ALTARIA, SL busca oferir a l’usuari preus competitius. No obstant això, "Altaria" es reserva el dret de canviar els preus de venda al públic en qualsevol moment, sense previ avís.\n• - Venda exclusiva en territori nacional\nPUBLICACIONS ALTARIA, SL ven i lliura “el(els) llibre(s)” únicament dins del territori peninsular en 24h (si hi ha agència *Correosexpress) i amb servei de lliurament totalment gratuït. Per a Ceuta, Melilla i Illes l'enviament és gratuït si no se superen els 2 kg i s'enviarà per correu. Per a altres lliuraments internacionals, cal consultar a info@altariaeditorial.com.\n• - Venda exclusiva a usuaris finals\nLa venda que PUBLICACIONS ALTARIA, S.L. realitza a través del portal, és destinada únicament i exclusivament a usuaris i/o clients finals, com a particulars, centres de formació o biblioteques. La venda en llibreries es portarà a terme exclusivament a través de la nostra xarxa de distribuïdors.\n• - Processament de les comandes\nQualsevol comanda rebuda abans de les 13h, bé telefònicament, a través de la nostra web o per correu electrònic info@altariaeditorial.com serà processada per al seu enviament el mateix dia, tant en pagaments PayPal com en comandes contra reemborsament. En comandes amb pagament per transferència bancària, serà necessari rebre prèviament a l'adreça info@altariaeditorial.com un comprovant de l'ingrés al compte.\n• - Enviament i lliurament del paquet\nQualsevol llibre adquirit s’enviarà a través de la companyia de missatgeria coneguda com Nacex®. El temps requerit de lliurament és de vint-i-quatre hores (24h), depenent de la ruta i el lloc de destinació, sempre que hi hagi agència a menys de 40km. Si necessita informació precisa sobre aquest tema, li suggerim consultar els termes i condicions específics d'aquesta companyia, en l'adreça web www.correosexpress.com. Per seguretat, tots els lliuraments necessiten la seva signatura. Si vostè no estigués disponible en l'adreça d'enviament per acceptar el lliurament del(s) seu(s) llibre(s), consideri enviar-lo(s) a una adreça on es trobi algú en qui vostè confiï, i estigui disponible per signar la recepció del seu paquet. Si us plau, prengui nota, que no podrem canviar l'adreça d'enviament una vegada que el seu paquet ha deixat el magatzem "d'Altaria”. La propietat i risc de pèrdua del(s) seu(s) llibre(s) li serà transmesa, al moment del lliurament. L'agència Nacex requereix preferiblement un telèfon mòbil de destinació, a fi d'enviar un missatge “prealerta” amb la data i el moment del lliurament, a fi de localitzar-lo al seu domicili. Els paquets resten a l'espera a l'agència de destinació per un període de 15 dies. De vegades, certs paquets són retornats per no haver-se pogut lliurar. Quan la companyia de missatgeria retorni un paquet a causa d'aquest fet, contacti perquè es torni a expedir. No obstant això, tal reexpedició serà pel seu compte i càrrec.\n• - Utilització del portal\nL'usuari s'obliga a utilitzar el portal, els serveis i els continguts de forma diligent, correcta i lícita i, en particular, es compromet a abstenir-se de:\nSuprimir, eludir o manipular el "copyright" i altres dades identificatives dels drets dels seus titulars incorporats als continguts, així com els dispositius tècnics de protecció, o qualssevol dels mecanismes d'informació de continguts.\nAixí mateix, l'usuari s'obliga a custodiar diligentment i a mantenir en secret les contrasenyes proporcionades per PUBLICACIONS ALTARIA, SL i a assumir les conseqüències o perjudicis econòmics per la falta de diligència de la custòdia d'aquests.\nQueda prohibit l'accés i ús del portal als menors d'edat sense el consentiment dels seus pares o tutors. PUBLICACIONS ALTARIA, S.L. no es responsabilitza de la veracitat i exactitud de les dades emplenades per l'usuari i, per tant, no pot constatar la seva edat. PUBLICACIONS ALTARIA, SL recorda als usuaris majors d'edat que tinguin al seu càrrec menors que serà de la seva exclusiva responsabilitat determinar quins serveis i/o continguts són apropiats per a l'edat d'aquests últims.\n• - Propietat Intel·lectual i industrial\nEls textos, imatges, logos, signes distintius, sons, animacions, vídeos, codi font i la resta de continguts inclosos en aquest lloc són propietat de PUBLICACIONS ALTARIA, S.L. o bé disposa del dret de reproducció d'aquests, i, per tant, s'erigeixen com a obres protegides per la legislació de propietat intel·lectual i industrial vigents.\nQualsevol transmissió, distribució, reproducció o emmagatzematge, total o parcial, dels continguts situats en aquesta web queda expressament prohibit excepte permís previ i consentiment exprés del titular. No obstant això, els usuaris podran dur a terme la reproducció o emmagatzematge dels continguts del lloc per al seu exclusiu ús personal, i queda expressament i terminantment prohibida la reproducció d'elements o continguts d'aquest lloc, realitzats amb ànim de lucre o finalitats comercials.\n• - Condicions d'accés.\nPUBLICACIONS ALTARIA, SL es reserva la facultat d'efectuar, en qualsevol moment i sense necessitat de previ avís, modificacions i actualitzacions de la informació continguda en el lloc, de la configuració i presentació d'aquest, de les condicions d'accés, condicions de contractació, etc., per la qual cosa l’usuari haurà d'accedir a versions actualitzades de la pàgina.\nL'empresa responsable del manteniment web no garanteix la inexistència d'interrupcions o errors en l'accés a la pàgina o al seu contingut, ni que aquesta es trobi actualitzada o lliure de virus ni de qualsevol altre element que pugui produir alteracions en el seu sistema informàtic.\nPUBLICACIONS ALTARIA, SL declina qualsevol responsabilitat contractual o extracontractual amb la persona o empresa que en faci ús i tingués perjudicis de qualsevol naturalesa ocasionats per virus informàtics o per elements informàtics de qualsevol índole.\nEl titular del lloc no respondrà de cap conseqüència, dany o perjudici que puguin derivar-se de l'ús no autoritzat de la informació continguda en aquest o dels derivats dels serveis i opinions efectuats per tercers.\n• - Responsabilitat per enllaços\nL'empresa responsable del manteniment web declina qualsevol responsabilitat pels serveis i/o informació que es presti en altres pàgines enllaçades amb aquest lloc. PUBLICACIONS ALTARIA, SL no controla ni exerceix cap tipus de supervisió quan inclou l'enllaç a aquestes, amb la creença que aquests continguts acaten la legislació aplicable. No obstant això, la utilització d'enllaços a altres pàgines no suposa de cap manera responsabilitat ni apropiació del contingut d'aquestes, sense que es pugui entendre que es produeix cap labor de supervisió ni aprovació dels canvis o informacions que es realitzin en elles. Aconsellem els seus visitants actuar amb prudència i consultar les eventuals condicions legals que s'exposin en aquestes webs.\nPUBLICACIONS ALTARIA, SL no respon ni es fa càrrec de cap tipus de responsabilitat pels danys i perjudicis que puguin relacionar-se amb el funcionament, la disponibilitat i la continuïtat dels llocs enllaçats.\n• - Lloc del contracte i legislació aplicable\nPUBLICACIONS ALTARIA, SL i l’usuari, amb renúncia expressa a qualsevol altra legislació vigent, se sotmeten al jutjats i tribunals de la ciutat de Barcelona per a qualsevol controvèrsia que pogués derivar-se de l'accés, o ús d'aquest lloc, s'entén que el present contracte electrònic s'ha formalitzat a la ciutat de Barcelona(Espanya).\n© ® Publicacions Altaria, SL. Barcelona (Espanya). Tots els drets reservats.


Enric I. Canela » Blog Archive » La innovació és un luxe\nL’R+D espanyol és un problema, i greu. No fa gaire es va publicar The Global Innovation Index 2011. L’Estat espanyol es troba en el lloc 32 del món (125 economies estudiades). Les dates concretes mostren la posició en cada apartat mesurat, però els aspectes institucionals són els pitjor valorats. Destaquen el temps necessari per obrir una empresa, la rigidesa del mercat, els impostos sobre beneficis, la mobilitat dels universitaris, l’ús de recursos ecològics i el flux net d’inversions externes aspectes en els que l’Estat espanyol està pràcticament a la cua. Algunes coses poden millorar-se senzillament adoptant les mesures adequades per evitar complicar la vida a les empreses i impedir la seva creació.\nL’empresa de l’Estat no destaca com innovadora. Avui llegia que la presència d’empreses espanyoles en el rànquing mundial d’inversió en recerca i desenvolupament va tornar ser molt escassa durant l’últim any. Segons la classificació realitzada per la consultora Booz & Company en el seu informe The Global Innovation 1000 (podeu llegir la llista completa i també el document de presentació de Why Culture Is Key The 2011 Global Innovation 1000 i el document THE GLOBAL INNOVATION 1000 Why Culture Is Key), només cinc corporacions espanyoles van entrar en el top 1.000, el mateix nombre que l’any anterior. Per empreses, Telefónica va ocupar el lloc 112 amb una inversió en R + D de 1.057 milions de dòlars; Almirall, el 433 amb 192 milions; Acciona, el 626 amb 117 milions; Zeltia, el 903 amb 74 milions, i Abengoa, el 944 amb 69 milions. La consultora, que explica que analitza la despesa empresarial en R+D de grups cotitzats, no inclou altres firmes espanyoles com Banc Santander, Indra i Iberdrola, que sí que figuren en altres rànquings de despesa en R + D, com el que fa la Comissió Europea.\nÉs destacable el fet que les tres primeres empreses del rànquing mundial estan dedicades a la salut, igual que la cinc i la deu. L’altre sector més important és el de computació i electrònica juntament amb programari i Internet. Microsoft està en el quart lloc i Google en el 34è.\nLa incapacitat de l’empresa espanyola en crear grans conglomerats empresarials disposats a invertir en R+D és paradigmàtica.\n3 respostes a “La innovació és un luxe”\na 01 nov. 2011 a les 11:10 La innovació és un luxe |xcat.cat\n[…] en crear grans conglomerats empresarials disposats a invertir en R+D és paradigmàtica. Font de l’article Que en […]\na 01 nov. 2011 a les 3:50 Jordi Cartanyà\nLa inversió en R+D s’ha de comparar sectorialment per treure’n alguna conclusió, i fins i tot sub-sectorialment. El sector finlandès de telecom inverteix menys en R+D que els seus competidors mundials, per exemple, i alguns anàlisis diuen que és un escull de competitivitat (Nokia 4.000 M€ en R+D+I). La qüestió també rau en la I+i, Innovació + internacionalització. Resum, cal analitzar la inversió en R+D+I+i sectorialment i sub-sectorial. Aleshores veure’m com, certament, estem per sota comparativament en alguns sectors claus per Catalunya, Química, Agroalimentari, Turisme. Potser podem/hauríem de fonamentar el nostre futur en allò que som bons i insuflar el talent i l’R+D+I allí, amb empenta, consciència i consitència compartida. No hi ha miracles ni receptes màgiques, no es pot fer mimèticament lo que Finlàndia el 1991 (22% atur) va fer (NO?!?!?!) Docns potsr si que ho podem fer. Cal invertir en educació, educació i educació i R+D+I. Tenim pocs calés però, és cert. A més de llevar-nos ben d’hora, ben d’hora hem d’invertir en allò que ens farà millors d’aquí 20 anys. Menys corredors mediterrainis i més educació. Si tenim calés per tot doncs fem-ho tot, però sinó, aleshores primer el talent, i l’R+D+I, com deis en el teu encertat article fa uns dies.\na 01 nov. 2011 a les 10:01 Enric I. Canela\nPotser sí, però Finlàndia està en el 5è lloc en innovació.\nEt dono la raó respecte als sectors, no podem copiar Finlàndia, de cap manera.\nDiscrepo en el tema del corredor. Les exportacions són clau i sense això encara som menys competitius. Potser menys d’altres infraestructures innecessàries però connectar el sectors productius intensius amb Europa és clau.


Els Gegants Grossos de Vilanova i la Geltrú celebren el seu 300 aniversari\nPresentació dels actes del 300 aniversari dels gegants\nL'Ajuntament de la ciutat i la Colla de Geganters organitzen diversos actes durant l'any per commemorar l'efemèride\nEnguany se celebren 300 anys de la de la primera referència escrita que es té dels Gegants Grossos de Vilanova i la Geltrú. Per aquest motiu l'Ajuntament de Vilanova, a través de la Regidoria de Cultura, i la Colla de Geganters de Vilanova i la Geltrú, han organitzat un programa d'activitat per commemorar aquesta efemèride.\nL'arxiu de la parròquia de Sant Antoni conté referències i documents que justifiquen, des l'any 1709, la presència dels Gegants Grossos a la ciutat. El Gegant de la Porra i la Geganta han esdevingut al llarg d'aquests tres segles un element simbòlic i d'identitat de la ciutat i dels seus habitants.\nEls gegants han sofert al llarg del temps molts canvis en el seu vestuari i en la seva estructura. Els han vestit de diferents colors i robes, han portat turbants i perruques, han estat pintats en diverses ocasions, i han viatjat a molts indrets del país. La primera parella de gegants es va malmetre durant la guerra civil, i anys després es van recuperar.\nCanvis i esdeveniments que han lligat la història dels Gegants Grossos a la de la ciutat de Vilanova i la Geltrú. Per tot això, la programació d'activitats vol ser un reflex d'aquest pas dels anys, tot difonent la figura d'aquests elements imprescindibles de la tradició popular vilanovina.\nDurant l'acte de presentació de l'aniversari l'alcalde de Vilanova i la Geltrú, Joan Ignasi Elena, ha volgut felicitar l'entitat pel treball realitzant durant tot l'any. Un treball que, segons l'alcalde "serveix per mantenir viu aquest patrimoni, símbol i orgull de la ciutat". La presentació també ha comptat amb l'assistència de la Regidora de Cultura, Isabel Pla, del president de la Colla Gegantera, Lluís Ferrer, així com d'altres membres de l'entitat.\nLes activitats, que s'aniran succeint al llarg de tot l'any, s'iniciaran el 14 de juny amb la participació dels Gegants Grossos a la Festivitat del Corpus, tal i com ja van fer l'any 1709. Durant aquest dia la Colla de Geganters elaborarà una catifa de flors a la plaça de les Neus, per seguidament participar en una cercavila conjunta amb la Mulassa La Boja. Els dos entremesos vilanovins que van sortir el Corpus de 1709.\nUn dels plats forts de la celebració és l'exposició Gegants de Museu, que es podrà visitar del 18 de juliol a l'1 d'agost a la Biblioteca Museu Víctor Balaguer. La mostra comptarà amb la participació exclusiva dels gegants centenaris que siguin peces originals. Des del Gegant del Pi i el Gegant de Vilafranca del Penedès, del segle XVII, fins a gegants més joves com el de Sitges, de finals del segle XIX. També es vol aplegar, per primera vegada en una mateixa sala d'exposicions,figures emblemàtiques com els Gegants de Solsona, els Gegants de la Patum de Berga o els Gegants d'Olot.\nUn altre des actes importants d'aquesta celebració serà la Mostra de Gegants Centenaris que tindrà lloc l'1 d'agost, i que suposarà la primera gran trobada de Gegants Centenaris realitzada mai a la ciutat. Hi participaran alguns dels gegants que prèviament han format part de l'exposició, juntament amb d'altres gegants amb tradició centenària que han estat convidats expressament per aquest dia.\nLes celebracions continuaran el 19 de setembre amb una original cercavila en la qual hi participaran només parelles de Gegants amb Porra. L'objectiu és poder reunir una important mostra de gegants amb aquest objecte tan característic, sent la primera que es realitza en territori català.\nL'organització dels actes d'aniversari dels Gegants Grossos de Vilanova han previst també una exposició de recull fotogràfic sobre els gegants, que es podrà veure durant la Festa Major de VNG 2009.\nPensant en el públic infantil, l'editorial El Cep i La Nansa publicarà el llibre Quants anys féu gegants? escrit per Marta Minel·la, amb dibuixos de Sebastià Serra. També es publicarà un segon llibre, aquest sobre La història dels Gegants de Vilanova i la Geltrú, en el que hi ha participat tres especialistes coneixedors del tema geganter, i es farà la reedició del Llibre dels Gegants de l'any 1964, de la Col·lecció Antina.\nAltres propostes relacionades amb l'aniversari és la Pujada a peu a Montserrat, prevista per al 18 d'octubre, així com diverses activitats educatives al voltant de l'exposició de Gegants al Museu Víctor Balaguer.\nPer últim, destacar el disseny d'un nou logotip per commemorar els 300 anys dels Gegants Grossos de Vilanova i la Geltrú, i de la creació d'una litografia feta per l'artista local Abel Massana.


Vila del Llibre, Montblanc 2018. Comença el compte enrere! – Vols Llegir?\nPosted by volsllegir on 15 de març de 2018 0 Comments\nComença el compte enrere per la propera edició de la 2a. Vila del Llibre a la capital de la comarca de la Conca de Barberà. El 24 i 25 de març la Vila del Llibre de Montblanc celebrarà el seu segon festival anual.\nEn aquesta ocasió la capital medieval de Catalunya rebrà diversos premis literaris 2017 i 2018 –Martí Gironell, Xulio Ricardo Trigo, Raül Garrigasait, Joan Buades, Àngels Moreno– a més d’autors consagrats –Màrius Serra, Albert Sánchez Piñol, Najat El Hachmi, Carme Martí, Jordi Llavina, …– i més de 30 editorials independents. Es farà un homenatge a la figura del cronista montblanquí Francesc de Castellví de la mà d’Albert Sánchez Piñol, la il·lustració tindrà un paper protagonista a la trobada i, com sempre, l’agenda estarà farcida de propostes de literatura viva per a tota la família.\nEn propers articles a través del -volsllegir.cat- us informarem amb detall d’aquesta agenda d’activitats de la segona Vila del LLibre de Montblanc. Cal dir que en aquesta festa literària també hi participarà aquest digital en nom del seu editor, Josep Maria Solé, que es farà càrrec en el decurs dels dos dies de celebració de la presentació i moderació de les ‘taules de novetats literàries’, on seran presentades davant del públic assistent més de 20 nous llibres de diverses editorials amb els seus respectius autors.\nEsteu al cas del -volsllegir.cat-…, aviat més informació!!!\nFont/enllaç: Viles del LLibre de Catalunya\nArticle/pos 1684 – volsllegir.cat\n2018actualitatcatalunyaConca de BarberàMontblancnotíciesvila del llibre


Dewas - Viquipèdia, l'enciclopèdia lliure\nDewas fou un estat tributari protegit a l'Índia central, que va formar part de l'agència de Manpur generalment anomenada com subagència Bhil i després de l'agència de Malwa. L'estat estava formar per dues ciutats i 455 pobles. La seva economia era agrícola. Es va dividir en dues branques el 1728 conegudes com a Dewas Senior i Dewas Junior. El cap de la primera era conegut com a Baba Sahib i el de la segona com Dada Sahib; ambdós eren rajputs puars (o panwars) i descendents del maharajà de Dhar. Originalment eren rajputs purs però després es van casar amb princeses marathes i la sang es va barrejar.\n22° 58′ N, 76° 04′ E / 22.96°N,76.06°E / 22.96; 76.06\nLa població a les estadístiques de 1881 era de 142.162 habitants en conjunt. La superfície conjunta era de 748,5 km². Hi havia 455 ciutats i pobles de les quals 448 tenien menys de 1000 habitants el 1881. El 1991 es dóna com a superfície conjunta 2295 km².\nEl principat incloent Dewas, Sarangpur i altres comarques, fou concedit pel peshwa Baji Rai a Kaluji Puar. Aquest, junt als seus fills havia ajudat al peshwa Baji Rao I, i li va concedir diverses parganes (algunes les van conservar fins al 1948). A la mort d'aquest poc després, els dos fills Tukaji i Jivaji, amb iguals drets a la successió per haver participat en la campanya militar, es van repartir l'estat (1728). El 1818 els britànics van signar un tractat conjunt de protectorat com si fos un únic estat, amb Tukoji Rao II de la branca sènior i Anand Rao II de la junior, i els prínceps van quedar obligats a no contactar amb cap potència o sobira estranger i a aportar un contingent de tropes, obligació més tard (1836-1837) substituïda per un pagament en diners (3560 lliures o 28500 rúpies, pagades per meitat cada branca), però l'escull principal fou que havien d'actuar conjuntament i havien de governar els seus estats sota un únic ministre, arranjament que no va funcionar i aviat cada estat fou autoritzat a tenir el seu propi diwan o ministre. El 1828 els dos prínceps van cedir conjuntament la pargana de Bagand, que era un enclavament al districte de Nimar, als britànics. Els dos sobirans portaven el títol de raja i foren lleials el 1857. El 1862 van rebre sanads garantint l'adopció i salutació hereditària de 15 canonades (abans 10). El 1864 i el 1890 les dues branques van cedir els terrenys que se'ls va exigir per la construcció de línies fèrries. El 1881 les taxes del comerç de la sal foren eliminades i en compensació els prínceps van rebre una subvenció per una sola vegada cadascun d'ells. La resta de taxes per comerç, excepte les de l'opi, foren abolides el 1885.\nLa capital era Dewas (ciutat) que era compartida pels dos prínceps i altres territoris estaven parcel·lats o en indivisió entre ambdues branques. Excepte la pargana de Uilgaud, els dos principats estaven situats a l'altiplà de Malwa. Els rius principals eren el Chambal, el Sipra, i el Kali Sind. L'únic lloc d'interès arqueològic era Sarangpur, famosa com a capital de Baz Bahadur de Malwa. El llogaret de Nagda, a 5 km al sud de Dewas (ciutat) es diu que fou anteriorment la capital de la comarca i mostra signes d'haver estat un lloc important especialment amb figures jainistes i temples hindús a la rodalia.\nCada estat regia els seus afers de manera independent, però conjuntament s'administraven l'educació, medicina, concessions i taxes al comerç interior, i ferrocarrils (ambdós estats tenien cedits territoris per aquesta finalitat). Cap de les dues branques tenia moneda pròpia i la moneda de l'Índia Britànica estava en curs i havia estat declarada legal el 1895, però sobrecarregada amb les paraules "Dewas State" i les inicials SB o JB segons la branca. Els sobirans exercien plens poders civils, polítics i judicials, d'acord amb el tractat de 1818. Oficines de correus i telègrafs conjuntes existien a Dewas i Sarangpur, i branques a Alot, Padhana, Padlia, Ringnod, Barotha i Raghogarh. Hi havia (1901) 11 escoles conjuntes i 21 de la branca sènior i 20 de la branca junior.\nLa bandera era comuna a les dues branques, arranjada de manera similar a la del Nepal, tota vermella, amb un hanuman daurat ocupant la major part del drap.\nDistricte de Dewas\nObtingut de «https://ca.wikipedia.org/w/index.php?title=Dewas&oldid=24338388»\nDarrera modificació: 29 jul 2020 a les 22:50\nLa pàgina va ser modificada per darrera vegada el 29 jul 2020 a les 22:50.


Hi ha qui recicla per convicció i d'altres ho fan per mal de consciència. Però no hi ha res pitjor que ser un reciclador de bé i acabar desconfiant de l'eficàcia de la separació dels residus\nViure en un pis de poc més de 40 metres quadrats –on les olles de la cuina formen part de la decoració del menjador saleta d'estar estudi– i intentar separar els residus sense que tot plegat sembli una cort de porcs no és cosa fàcil. Però després d'escoltar durant tants anys que reciclar no és tan complicat, que un sol gest pot ajudar a salvar el planeta, que la separació en colors és com un joc de nens i que a poc a poc i amb un esforç col·lectiu podem arribar «hasta les estrelles», un al final es convenç i veu que potser sí, que potser alguns dies haurà de conviure amb ampolles de plàstic, brics i llaunes buides compartint espai vital però... i la compensació de poder anar a dormir tranquils pensant que cada vegada que obrim el contenidor groc contribuïm a l'allargament de la vida de la Terra? Així que uns més convençuts i els altres no tant, una part de ciutadans decidim –en el meu cas decidíem– sortir de casa carregats amb quatre bosses: una per als plàstics, l'altra amb els cartrons, l'altra amb la brossa que no es pot separar i una per al vidre, una bossa que als veïns de la Part Alta de Tarragona els serveix per anar a fer un passeig nocturn a la recerca del contenidor més proper, tenint en compte que només hi ha tres recipients de color verd en tot el nucli antic. Després d'anys de seguir aquesta rutina costa fins i tot veure que algú és capaç d'acabar-se l'ampolla de llet i llençar-la a la brossa «normal». I es té tan inculcada la separació dels residus que fins i tot es troba a faltar poder fer la separació també de la matèria orgànica en ciutats com Tarragona, on encara no està implantada.\nPerò quan una, dues i tres d'aquestes nits en què tot bon reciclador surt als carrers de Tarragona carregat amb bosses i veu que un camió de la brossa aboca primer el contenidor groc i després agafa el blau i el llença al mateix lloc on encara no mig minut abans havia buidat el plàstic, l'esperit de Capità Enciam comença a trontollar. I quan es pregunta a la persona que s'ha encarregat de fer aquesta profanació del reciclatge per què barreja les brosses i respon: «Ja m'han advertit que quan em facin aquesta pregunta he de respondre que no estic programat per contestar». I quan s'assegura que no han estat visions, que això passa una nit, i una altra, i que tothom ho pot veure i que segurament molta gent es queda amb cara de tonto quan comprova que tot el que ha separat a casa va a parar al mateix contenidor. I quan les respostes dels responsables municipals no són clares i volen fer creure que això passa esporàdicament. Doncs quan passa tot això, totes les campanyes publicitàries que s'han escoltat els darrers anys amb els beneficis de reciclar i tot el convenciment personal dels avantatges de separar la brossa passen a formar part del passat automàticament.\nHi ha qui diu que la mescla de brosses es fa perquè molts ciutadans llencen els residus en contenidors equivocats i és més fàcil barrejar-ho tot que portar-ho a reciclar i que la separació s'hagi de fer a les empreses.\nÉs ben veritat que en els contenidors de plàstic moltes vegades s'hi poden veure cartrons i també al revés. Però ajuntar els dos contenidors en un mateix camió un segon després que el ciutadà n'ha fet la separació és una acció de menyspreu cap a les persones que fan l'esforç de reciclar.